ANGMAGSSALIK DISTRIKT 649 
kom tilbage til Bredefjord paa Island fra Grønland og Korsoer — antagelig Okom- 
plekset ved Angmagssalikl) — paa et Skib, som næsten alene var sammenfojet 
med Trænagler og sammenbundet med Dyresener. Han havde ogsaa anlobet 
Finnbudir. Aarsagen til at dette er nævnt i Islands Annaler, maa antages at være, 
at det var en Sjældenhed, ja en Mærkværdighed endnu paa de Tider at benytte 
denne Sejlrute, og maaske i Særdeleshed at anlobe den derværende Havn. Ka- 
stanraste har formentlig været en af de sidste, der har benyttet den gamle Sejl- 
rute langs Østkysten til Angmagssalik Distrikt, og som har anlobet den der lig- 
gende Havn. | 
Ved den пу Sejlrute til Grønland, hvorved man vilde undgaa а] Isen ved 
Grønlands Østkyst, sættes Kursen ikke mere for at faa dennes Fjælde i Sigte, 
og de der liggende Øer, Gunbjørns Skær og Korsøer tabte fuldstændig deres Be- 
tydning for Sejladsen til Grønlands Bygder og gik i Løbet af hundrede Aar til- 
dels i Forglemmelse. Da derfor Præsterne ADALBRAND og THORVALD, Helges Søn- 
ner, Aaret 1285 fandt Land Vest for Island — Nyland eller Dunøer — mente 
man, at det var en ganske ny Opdagelse. Kong Erik sendte derfor 1289 Lande- 
Rolf til Island for at opsøge det ny Land, og Rolf drog omkring paa Island for 
at opfordre Folk til at deltage i Nylands-Rejsen. Da det imidlertid i senere An- 
nalhaandskrifter hedder, at Helgesonnerne sejlede i Grønlands Ubygder 9: Øst- 
kysten, kan. ikke noget andet Sted end Angmagssalik Distrikt være fremstillet 
saa attraaværdigt, at Kong Erik kunde ønske at lade det opsøge. Det synes dog 
ikke som om Rolfs Rejse er kommen til Udførelse, muligvis fordi han paa Island 
har faaet at vide, at Landet allerede kendtes. 
Der gaar atter hundrede Aar, inden vi hører noget om Landet her. Denne 
Gang er det fra en af Islands rigeste og mest ansete Mænd, BJøRN EINARSEN af 
Vatnsfjord ogsaa kaldet Bjørn Jorsalfarer, der sikkert var en af de mest berejste 
Mænd blandt sine samtidige i Norden. Sammen med tre andre islandske Skibe 
fordreves Bjørn 1385 med sit Skib til Grønland, hvor de paa Grund af Havisen 
opholdt sig to Vintre i Østerbygden. Bjørn anløb Gunbjørns Øer og erfarede, 
at de var beboede. Han sendte tre af sit Følge i Land paa den største Ø, men 
vovede ikke at foretage nogen nærmere Undersøgelse. Da Bjørn Einarsen 1389 
rejste til Bergen, blev han sat under Tiltale for ulovlig Handel paa Grønland, 
til hvilken Dronning Margrethe paastod, at Kronen var eneberettiget,. men han 
frikendtes, fordi' han ikke var sejlet dertil med Forsæt. 
Efter atter hundrede Aars. Forløb udsendte Kong Christian I ca. 1476 
Skipperne PINING 2?) og Ротновят med nogle Skibe for efter den portugisiske Kon- 
') Den i »Grønlands historiske Mindesmerker« udtalte Formodning, at saavel 
Gunbjørn Skær som Korsøer er identiske med Økomplekset ved Angmagssalik, er sik- 
kert rigtig. Man kan dog næppe antage, at Korsøer er identisk med hele Økomplekset, 
ligesom det ikke heller er nødvendigt at identificere Gunbjørn Skær med hele Kom- 
plekset. Muligvis er Gunbjørn Skær den Øgruppe, der ligger nærmest Island, nemlig 
Øst for Sermiligåk Fjord, og Korsøer den Øgruppe, der ligger mellem Sermiligåk og 
Angmagssalik Fjord. ; ; 
2) Diprik PINING blev senere Lensmand paa Island og Admiral. 
